અમદાવાદ: ગુજરાત એન્ટી કરપ્શન બ્યૂરોએ આજે રાજ્યમાં જુદાં જુદાં શહેરમાં સપાટો બોલાવી આવક કરતાં વધુ સંપત્તિના ત્રણ કેસ નોંધ્યા છે. એસીબીની તપાસમાં ગાંધીનગરના ગુજરાત જળ સંપત્તિ વિકાસ નિગમ લિ.ના પટાવાળા પાસેથી ૧.૧૮ કરોડ જેટલી આવક કરતાં વધુ સંપત્તિ મળી આવી હતી. જ્યારે રાજકોટમાં એક સસ્પેન્ડ પ્રિન્સિપાલ પાસેથી રૂ.૧૮ લાખની સંપત્તિ જ્યારે ઉપલેટાના નાયબ મામલતદાર પાસેથી રૂ.૪૦ લાખની બેનામી સંપત્તિ મળી આવી છે. હાલ એસીબીએ આ અંગે તપાસ શરૂ કરી છે.